***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ**

(2025-2026 нчы уку елы)

**11 нче сыйныф**

**Үткәрү вакыты – 150 минут**

**Максималь балл – 40**

**1. Әсәрдә автор позициясе турында исегезгә төшерегез. Аның үзенчәлекләрен барлап языгыз.** **(5 балл)**

**Җавап:** Автор позициясе (карашы, мөнәсәбәте) – язучының әсәрдә тасвирлаган күренешләргә, вакыйгаларга, геройларга һәм аларның гамәлләренә карата үз фикерен белдерүе. Ул язучының уйланулары аша ясаган нәтиҗәсе кебек аңлашыла.

Текстта авторның карашлары турыдан-туры яки читләтеп белдерелергә мөмкин. Автор фикере әсәрдә күтәрелгән проблемага җавап булып килә.

**2. Рәсемгә игътибар итегез. Ул кайсы әсәр буенча ясалган? Әсәрнең исемен, авторын языгыз, әсәр геройларын атагыз. (5 балл)**



**Җавап**: Фатих Әмирхан. «Хәят».

Әсәр геройлары: Хәят, Михаил, Лиза, Газизә абыстай һ.б.

**3. Болгар чоры әдәбияты кайсы чорны үз эченә ала? Дөрес җавапны билгеләгез. (1 балл)**

а) V –XII гасырлар

ә) IX – XIII гасырның беренче яртысы

б) XIII гасыр уртасы – XV гасырлар гасыр уртасы

**Җавап:** ә) IX – XIII гасырның беренче яртысы

**4. ХХ йөз башы чоры шагыйрен билгеләгез. (1 балл)**

а) Габдерәхим Утыз Имәни

ә) Сәгыйть Рәмиев

б) Равил Фәйзуллин

**Җавап:** ә) Сәгыйть Рәмиев

**5. Әсәрләрнең авторын, жанрын языгыз. (6 балл)**

а) «И күңел...» \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

ә) «Яшь йөрәкләр» \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

б) «Мәхәббәт тәүбәсе» \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**Җавап:**

а) «И күңел...» Кол Шәриф шигырь

ә) «Яшь йөрәкләр» Галимҗан Ибраһимов роман

б) «Мәхәббәт тәүбәсе» Һади Такташ поэма

**6. а) Портретка игътибар итегез. Биредә кем сурәтләнгән? (1 балл)**



**Җавап:** Галимҗан Ибраһимов

**б) Бу әдип турында өч фактны искә төшереп языгыз. (6 балл)**

**Җавап:** 1) Галимҗан Ибраһимов 1887 елның 12 мартында Башкортстанның Солтанморат авылында мулла гаиләсендә туа.

2) Әдип төрле җирләрдә – Казахстанда, Уфада, Оренбургта, Әстерханда, Киевта яши, укытучылык итә, иҗат эше белән шөгыльләнә.

3) Галимҗан Ибраһимовның “Алмачуар”, “Табигать балалары”, “Көтүчеләр”, “Диңгездә” исемле хикәяләре, “Кызыл чәчәкләр” повесте, “Яшь йөрәкләр”, “Казакъ кызы”, “Безнең көннәр”, “Тирән тамырлар” кебек күләмле романнары бар.

**7.** **Шигырьне укыгыз, анда бирелгән хис-кичерешләрне, аларның сәбпләрен билгеләгез. (5 балл)**

**Бердәнбер**

Туган ил — бердәнбер.

Әниең — бердәнбер.

Әтиең — бердәнбер.

Син үзең — бердәнбер.

Калырсың беркөнне

дөнья каршында

бергә-бер!

Хәвефләр алдында —

бергә-бер.

Сынаулар алдында —

бергә-бер.

Бурычлар алдында —

бергә-бер.

Намусың алдында —

бергә-бер...

Башкарган эшеңә

ни дияр —

Ватаның,

әтиең,

әниең?

Аларның хөкеме —

иң гадел, бердәнбер!

Әтиең, әниең

куанып туялмас,

Әйтсәләр:

«Ул егет — Илдә бер!

Илдә бер!»

*Равил Фәйзуллин*

**Җавап:** Хис-кичерешләр: горурлану, өметләнү, җаваплылык. Сәбәбе – кешенең бу дөньяда урынын, миссиясен билгеләү.

**8. Кеше – иң зур кыйммәт, диләр. Сез килешәсезме? Әлеге фикерне дәвам итеп языгыз, әдәбияттан мисаллар китерергә дә онытмагыз. (10 балл)**