***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ**

(2025-2026 нчы уку елы)

**6 нчы сыйныф**

**Үткәрү вакыты – 120 минут**

**Максималь балл – 30**

**1. Халык әкиятләре турында исеңә төшер. Татар халык әкиятләренең төр үзенчәлекләрен барлап яз. Мисаллар китер. (5 балл)**


**Җавап:** Әкият – зур күләмле, гади яисә катлаулы, үзенчәлекле уйдырмага нигезләнгән ярымфантастик тылсымлы, маҗаралы эпик әсәр.

Хайваннар турындагы әкиятләр татар халык әкиятләренең бер өлешен алып торалар. Алар бик күп түгел. Мондый әкиятләрнең төп геройлары төрле кыргый һәм йорт хайваннары, җәнлекләр, кошлар, бөҗәкләр була, алар белән бәйле вакыйгалар аша кешеләр тормышы, алар арасындагы мөнәсәбәтләргә бәя бирелә.

Тормыш-көнкүреш әкиятләрдә көндәлек тормышта кешеләр белән була торган хәлләр турында сөйләнелә. Шул ук вакытта уйдырмага, могҗизага да урын бирелә. Мондый әкиятләрдә яхшылык һәм яманлык көрәше күрсәтелә. Тормыш-көнкүреш әкиятләрендә ялкаулык, саранлык, куркаклык, наданлык кебек сыйфатларның начарлыгы, зарарлы булуы сөйләнә, тырышлык, уңганлык, киң күңеллелек сыйфатлары мактала.

Тылсымлы әкиятләр – фантастик персонажлар, тормышта булмаган мифик геройлар, тылсымлы ияләр катнашуында төрле могҗизалы хәлләр һәм маҗаралар турында сөйләгән әкиятләр.

**2. Рәсемне кара. Ул кайсы әсәргә ясалган? Әсәрнең исемен, авторын яз. Геройларын ата. (5 балл)**



**Җавап:** Фәнис Яруллин. «Зәңгәр күлдә Ай коена».

Әсәр геройлары: Ай, Чуртан, Гөберле бака, Айсылу.

**3. Мөдәррис Әгъләмов шигырен билгелә. (1 балл)**

а) «Әни, мин көчек күрдем!»

ә) «Һәркем әйтә дөресен»

б) «Матурлык минем белән»

в) «Пар ат»

**Җавап:** б) «Матурлык минем белән»

4. **Шигырьне укы. Шигырьдә бирелгән хис-кичерешләрне билгелә. (4 балл)**

**Татар кызы**

Очраттым мин кайнар сугыш барган

Мәйданында ерак якларның

Кайгыртучан, йомшак карый торган

Кара күзле кызын татарның.

Сызгырганда уклар, җанны кыеп,

Окопларга табан атлый ул.

Үз гәүдәсен ут астына куеп,

Сугышчының гомерен саклый ул.

Һәрбер тамчы каның кыйммәт аңа —

Ашыгып бәйли яраң өстеннән.

Яшь җилкәсен терәк итеп сиңа,

Алып чыга сугыш эченнән.

Нинди генә авыр хәлләрдә дә

Тели сиңа сөеп карарга.

Аерылганда,

Актык хәл белән дә:

«Рәхмәт, сеңлем!» — диләр аңарга.

*Шәйхи Маннур*

**Җавап**: Хис-кичереш – соклану, горурлану, кайгырту.

**5. а) Портретка игътибар ит. Биредә кем сурәтләнгән? (1 балл)**



**Җавап: Муса Җәлил**

**б) Бу шәхес турында өч фактны искә төшереп яз. (6 балл)**

**Җавап:**

1) Муса Җәлил 1906 елның 15 нче февралендә Оренбург өлкәсе Мостафа авылында туа.

2) Муса Җәлил – Советлар Союзы герое, тоткынлыкта фашистларга каршы яшерен эш алып барганы өчен җәзалап үтерелә.

3) Аның «Моабит дәфтәре» исемле шигырьләр циклы бар һ.б.

**6. Батырлыкта – матурлык, диләр. Бу дөресме? Бу турыда фикерләреңне яз, әдәбияттан мисаллар китерергә дә онытма. (8 балл)**